
Alimentarea cu apă potabilă a municipiului Timişoara se asigură în sistem centralizat de distribuţie, prin reţele de conducte de serviciu şi distribuţie.


Fântânile publice ornamentale de pe raza municipiului Timişoara (16 bucăţi) sunt alimentate cu apă de la reţeaua publică de alimentare cu apă a municipiului Timişoara. 
Aceasta face ca în exploatare, funcţionarea fântânilor ornamentale să reprezinte cheltuieli importante din bugetul local.


Prin realizarea de foraje de apă industrială, ca surse proprii de apă, se asigură independenţa în funcţionarea fântânilor ornamentale, cu cheltuieli mult mai mici. 

Totodată se va realiza recircularea apei din bazinele fântânilor ornamentale şi prin aceasta o reducere a debitului de apă preluat de la sursă. 


Preluarea apei de la noua sursă, respectiv din foraj, se va face numai în zilele când se va realiza schimbarea apei din bazine (la 10 – 15 zile).

Prin prezentul Studiu de Fezabilitate se propune realizarea de foraje proprii de alimentare cu apă al următoarele fântâni ornamentale: 

· Fântâna Punctele Cardinale;

· Fântânile Faleză Bega;

· Fântânile Parc Central;

· Fântâna Libertăţii;

· Fântânile Parc Botanic;

· Fântânile Olimpia;

· Fântâna Piaţa Dacia;

· Fântânile Parcul Poporului;

· Fântâna B-dul Sudului;

· Fântâna Lipovei (Lotusului).


Forajele vor asigura alimentarea cu apă atât a reţelei existente de hidranţi de grădină din Parcul Botanic, Parcul Poporului, Parcul Central, cât şi a noilor reţele de hidranţi şi  alimentare cu apă (2.450 ml) ce urmează a fi executate pentru parcurile situate în apropierea acestora.


Realizarea de surse proprii de apă la fântânile ornamentale cu recircularea apei, precum şi asigurarea irigării zonelor verzi învecinate constituie un mare avantaj prin  realizarea de economii importante anuale de aproximativ 2 miliarde lei.
Având în vedere faptul că finanţarea obiectivului ,,Alimentare cu apă industrială. Fântâni publice ornamentale” se face din bugetul local propunem aprobarea Studiului de Fezabilitate conform proiectului P/06/11/2004 întocmit de SC PRO-NA-VER SRL.

